Kalaja e Prrenjasit

Kalaja e Prrenjasit është një monument i trashëgimisë kulturore në Prrenjas, rrethi i Gramshit, në qarkun e Elbasanit, Shqipëri  . Ky monument është i llojit "Arkitekture", i miratuar me numër "1886, 10.06.1973".
Histori dhe përshkrim
Kalaja ka formë katërkendore me përmasa rreth 180 m x 50 m, me qoshe të rrumbullakuara me anët e ngushta nga përroi e qafa. Fragmentet e mbetura të mureve kanë një lartësi rreth 3 m. Muret janë ndërtuar me gurë mesatarë, të nxjerrë në vend, të vendosur në rreshta horizontalë të lidhur me llaç të bardhë gëlqereje të një kualiteti të dobët me fuga rreth 1.5 cm të trasha. Brenda, muri përbëhet nga gurë të vendosur në mënyrë të çrregullt. Trashësia e mureve është 1.7m – 1.8 m në anën nga qafa, ndërsa, në anë më të mbrojtura, 1.2 m. Kalaja nuk ka kulla nëpër qoshe, si dhe gjate mureve. Pranë, në anën jug-perëndimore, gjendet një grumbull gurësh që të bën të mendosh se mund të ketë egzistuar një kulle. Forma e planimetrisë, teknika e ndërtimit dhe qeramika e datojne si një fortesë garnizoni të periudhës së vonë antike, megjithëse  gojëdhëna e lidh kalanë me periudhën e Skënderbeut. 

 Referime 

Lidhje të jashtme
Instituti i Monumenteve të Kulturës

Kategoria:Monumente kulturore në Gramsh
Kategoria:Ndërtesa të përfunduara në shekullin IV p.e.s.
Prrenjas